
Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grŵp o ddysgwyr, wedi’i seilio ar ddigwyddiad critigol a arsylwyd.

1. Cyflwyniad

Yn ystod y traethawd hwn, mi fydd yr ymchwilydd yn drafod a dadansoddi digwyddiad critigol y gwnaethant arsylwi mewn ysgol gynradd. Yn ol (Tripp, 2011, t.1) “Critical Incidents in Teaching is for everyone concerned with the development of professionalism in teaching”. 
Wrth ystyried hwn, mi fydd yr ymchwilydd yn drafod a didoli sut gall y digwyddiad critigol o dan sylw, ei helpu i ddatblygu yn broffesiynol gan ystyried targedau'r safonau SAC. I ychwanegu at hwn, mi fydd hi’n drafod sut mae’r digwyddiad critigol ei arsylwyd yn anelu at lwyddiant y disgyblion i gyrraedd nod un o’r pedwar diben gan Donaldson (2015a) yn ei adroddiad Dyfodol Llwyddiannus. 
Trwy gydol y traethawd mi fydd yr ymchwilydd yn cyfeirio at yr ysgol o dan sylw gan sicrhau ei bod yn dilyn canllawiau moesegol gan y British Education Research Association (2018). Mi fydd yr arsylwr yn drafod gwybodaeth am yr ysgol gan sicrhau nad ydynt yn cael ei enwi, ond yn rhannu gwybodaeth fydd o gymorth i’r darllenydd er mwyn rhoi cyd- destun iddynt i godi lefel o ddealltwriaeth ynglŷn â’r digwyddiad critigol. Trafodwyd yn feirniadol yr adolygiad o lenyddiaeth sy’n gysylltiedig ar ddigwyddiad critigol gan drafod dau faes o ddiddordeb a chodwyd fel canlyniad o’r arsylwad. 
I grynhoi’r traethawd, mi fydd yr ymchwilydd yn gwerthuso’r digwyddiad critigol ei arsylwyd gan feddwl yn adfyfyriol ar gyfer ei chamau nesaf ar gyfer dysgu ac addysgu ynglun a defnyddio sticeri fel strategaeth gwobrwyo i reoli’r amgylchedd dosbarth.

2. Y rôl adfyfyrio beirniadol 

Dywedir Zwozdiak-Myers (2012) bod angen i bob athro bod yn barod i ddadansoddi a gwerthuso ei addysgu er mwyn datblygu yn broffesiynol. Ychwanegir os oes gan yr athrawon y gallu i allu gwneud hwn, gan gwestiynu arfer addysgol eu hun byddant yn parhau i ddysgu a datblygu fel athrawon, yn broffesiynol, yn barhaus, trwy gydol eu gyrfa. Yn ol (Zwozdiak-Myers, 2012, t.6) “Reflective tasks accompany each chapter and invite you to explore the relationships between academic debate, policy, rhetoric, theory and practice. They aim to provide an enquiry-led, research-informed and critical approach to teaching and learning”. Dangoswyd hwn yn glir trwy gydol yr aseiniad, a’r dadansoddiad o’r digwyddiad critigol gan fydd angen i’r ymchwilydd defnyddio dull gweithredu beirniadol er mwyn dysgu o’r hyn yr arsylwyd ond hefyd o’r darlleniad o lenyddiaeth o fewn y maes o dan y sylw.
 
Yn ystod y broses hon, fe ddefnyddiwyd rôl adfyfyrio Gibbs (1998) (gweler ffigwr 1) gan yr ymchwilydd fel ei bod yn gallu adfyfyrio ar yr hyn yr arsylwyd ac yna ddefnyddio'r hyn yr arsylwyd i adnabod ei chamau nesaf yn ei dysgu ac addysgu. 

Ffigwr 1- Model Adfyfyrio Gibbs (1998)

Yn ol Estyn (2018a) mae diwygio’r cwricwlwm ond yn gallu gweithio gan gynllunio yn ofalus. Anogwyd yr ysgolion i ffocysu ar yr angen i ddatblygu strategaethau effeithiol o addysgu er mwyn sicrhau cyrraedd nod cwricwlwm unigol yr ysgol. Yn yr adroddiad, dywedir bod angen i’r ysgolion defnyddio dull penodol er mwyn sicrhau dysgu professiynol fel canlyniad o adfyfyrio effeithiol a chynllunio. 
Teimlaf felly bod model adfyfyrio Gibbs (1998) yn galluogi athrawon i sicrhau ei bod yn adfyfyrio ar ei addysgu gan fod yn edrych nôl ar y wers yn lle cwestiynu yng nghanol y wers. Fel canlyniad, mae’r athrawon yn medru adfyfyrio ar yr hyn sydd wedi digwydd ac yn medru adnabod y camau nesaf sydd ei angen yn yr addysgu. Gan fod addysg Cymru yn mynd trwy newidiadau mawr ar y funud, gan baratoi ar gyfer Cwricwlwm i Gymru 2022, mae adfyfyrio ar yr hyn sydd yn digwydd yn y dosbarth mor bwysig i sicrhau bod athrawon yn cyrraedd nod y cwricwlwm newydd sydd wedi ei gynllunio yn eu hysgolion. 



3.  Arsylwi - Cyd-destun yr Ysgol a’r Ystafell Ddosbarth

Trwy gydol yr aseiniad, mi fydd yr arsylwir yn dilyn canllawiau BERA (2018) gan sicrhau nad ydy’r ysgol yn cael ei enwi neu ei amlygu i’r darllenydd. Yn ôl (BERA, 2018, t.21), “Researchers should recognise the entitlement of both institutions and individual participants to privacy, and should accord them their rights to confidentiality and anonymity” ac felly mi fydd y disgyblion neu’r ysgol yn cael eu parchu trwy gydol yr aseiniad yn cael eu labelu gan ddefnyddio ‘Disgybl A’, neu ‘Ysgol A’ er mwyn chadw at y canllaw hwn.
Cymerwyd yr arsylwad mewn ysgol gynradd wedi’i lleoli yn nhre fawr ym Mro Morgannwg, tu fas i ddinas Caerdydd. Ystyriaf yr ysgol i fod yn ysgol eithaf mawr, gan fod dwy frwd i bob flwyddyn ysgol. Enwir 425 o blant ar y gofrestr yn ol yr ystadegau yn 2018, gydag ond chwarter o’r rhain yn dod o gartrefi siaradwyr Cymraeg. Mae 11% o’r disgyblion yn derbyn prydau ysgol am ddim sydd o dan y canran cenedlaethol o 18%. (Estyn, 2018)
Wrth gyrraedd ysgol A ar y bore cyntaf, dywedodd y pennaeth eu bod nhw, fel staff, wedi gweld effaith mawr ar y disgyblion ers dychwelyd i’r ysgol ar ôl y cyfnod clo. Erbyn hyn mae nawr 20% o’r disgyblion yn derbyn prydau ysgol am ddim ac mae’r athrawon wedi gweld bod angen newid ei strategaethau er mwyn ymateb i anghenion y disgyblion. Gweler yr angen i ganolbwyntio yn fawr ar anghenion emosiynol y disgyblion, yn enwedig yn ystod y tymor cyntaf. Mi fydd hwn yn ymddangos yn y digwyddiad critigol o dan sylw. 


4. Digwyddiad critigol yn gysylltiedig â Phedwar Diben Donaldson 

Arsylwyd y digwyddiad critigol ym mlwyddyn 1, gyda dosbarth o 25 o ddisgyblion, un athrawes ac un cynorthwyydd. Mi oedd athrawes A yn arwain sesiwn Tric a Chlic ar y mat, cyn amser cinio. Cyn y sesiwn mi oedd y disgyblion wedi ymgymryd mewn sesiwn canu yn y neuadd, gyda dosbarthiadau eraill y cyfnod sylfaen, ac felly wedi bod yn eistedd am dua tri chwarter awr ar y cyfan. Wrth arsylwi, fe wnaeth hi amlygu i’r ymchwilydd bod y disgyblion wedi bod yn eistedd am sbel gan fod lot ohonynt yn ymweld yn aflonydd. Cysylltwyd hwn gyda’r hyn dywedodd y pennaeth bod y disgyblion yn ifanc iawn ei ffordd a gweler hwn o effaith y cyfnod clo. Wrth i athrawes A sylweddoli bod y disgyblion yn aflonydd, dywedodd hi “Nawr te, pwy sy’n gallu blendio’r gair yma” ac ymatebodd disgybl A gan eistedd yn smart a chodi ei llaw. Symudodd athrawes A enw’r disgybl o’r haul i’r seren, ar siart gwobrwyo’r dosbarth, ac enillodd disgybl A sticer. Wrth i’r athrawes esbonio hwn i’r dosbarth, fel hud a lledrith, eisteddodd y plant i gyd yn smart gan eu bod wedi gweld y gwobrwyo yn cael eu hatgyfnerthu. Dywedodd disgybl B ‘Miss plîs, fi’n eistedd yn smart, fi eisiau tro, plîs, plîs”, gan chwifio ei freichiau yn yr awyr. Wrth sgwrsio gyda’r athrawes yn hwyrach, dywedodd ei bod hi yn aml yn defnyddio’r strategaeth yma gan ei bod yn sylweddoli nad yw’r plant yn gallu canolbwyntio yn hir iawn. Cytunwyd gyda’r hyn dywedodd y prif athro ac felly mae’n defnyddio strategaethau fel gwobrwyo i sicrhau bod y plant ar dasg, ac yn canolbwyntio pan bod angen. Mi oedd yn ddiddorol iawn gweld y theorïau ynglŷn â gwobrwyo yn cael effaith positif ar ymddygiad ac mi oedd hwn yn weladwy yn ystod y digwyddiad critigol. (gweler atodiad 1 am fanylion llawn y digwyddiad)

Lleolwyd y pedwar diben yng nghalon y Cwricwlwm newydd i Gymru. Mi fydd y pedwar diben, erbyn 2022, yn ganolig i’r addysgu a chynllunio wedi ei darparu yn ein hysgolion.  Dywed yr athro Graham Donaldson ei fod e am i’n disgyblion, dyfodol Cymru, datblygu i fod yn, 1) Unigolion iach a hyderus, 2) Ddysgwyr uchelgeisiol a galluog, 3) Gyfranwyr mentrus a chreadigol, 4) Ddinasyddion egwyddorol a gwybodus er mwyn eu llwyddo yn eu cymuned ehangach.
 Mae’r digwyddiad critigol o dan sylw yn ymgysylltu gyda’r diben o fod yn gyfranwyr mentrus a chreadigol, (atodiad 4). Yn ôl y diben hwn, dyle cyfranwyr mentrus a chreadigol, bod yn barod i fentro’n bwyllog. Wrth arsylwi’r digwyddiad, fe wnaeth hi amlygu nad oedd y disgyblion yn hyderus yn ymateb i’r dasg, ond gan fod nawr yn deall bod gwobr ar gael, mi oedden nhw’n barod i fentro a rhoi cynnig iddi.  Yn ogystal â hyn, nodwyd y diben bydd dysgwyr hefyd yn adnabod cyfleoedd ac yn manteisio arnynt. Teimlaf fod y digwyddiad critigol yn ymddangos hwn yn gryf, eto gan fod gwobr ar gael fe wnaethant fanteisio ar y cyfle i’w ennill. Fel canlyniad, fe wnaeth yr agwedd tuag at y dysgu newid yn llwyr dros gyfnod y digwyddiad critigol ac felly yn ymddangos bod y plant yn barod i ddysgu ac adnabod cyfleoedd mewn sefyllfaoedd gwahanol. (Llywodraeth Cymru, 2015) 

5. Adolygiad Llenyddiaeth

Yn ystod yr adolygiad llenyddiaeth hwn, trafodwyd a gwerthuswyd yn feirniadol amrywiaeth o lenyddiaeth sydd yn codi sylwadau a beirniadon gwahanol o amgylch gwobrwyo a strategaethau rheoli ymddygiad yn yr ystafell dosbarth. Mae’r ddwy thema yma’n gysylltiedig i’r digwyddiad critigol yr arsylwyd ond hefyd yn gefndir hanfodol i’r arsylwir medru adnabod y camau nesaf ar gyfer dysgu ac addysgu o fewn y maes.  
Mae’r syniad o wobrwyo i annog ymddygiad penodol o ddisgyblion yn dechrau gydag astudiaeth Pavlov o cyflurru clasurol yn yr 1890au. Wrth weithio mewn labordy, sylweddolodd Pavlov bod cwn yn ymateb wrth weld dynion yn gwisgo cotiau wen oedd yn dod a’i fwyd. Credir Pavlov bod cwn wedi dod i’r arfer a gweld y dynion mewn cotiau gwyn yn rhoi bwyd iddynt ac fel canlyniad o hynny wedi gwneud y cysylltiad o fwyd a chotiau wen, yr hyn oedd yn achosi’r ymateb. Galwyd hwn yn ‘conditioned reflex’. Penderfynodd arbrofi ym mhellach i weld os oedd yn gallu dysgu’r cwn i ymateb wrth glywed sŵn cloch yr un pryd a derbyn bwyd. Gwelodd bod hwn wedi llwyddo a galwyd hwn yn ‘classical conditioning’. (Cambiaghi & Sacchetti, 2015) 
Er bod y syniad yma gan Pavlov yn un enwog, sydd dal i gael ei ddefnyddio hyd heddiw, dadlau Neurol (2015) nad yw’r arbrawf yn un dibynadwy gan nad ydyn fedru dweud yn sicr taw gloch yn union wnaeth Pavlov ei ddefnyddio. Awgrymir Neurol (2015) bod yr arbrawf a’r canlyniadau, yn un sydd wedi cael ei herio llawer o weithiau ond mae’n amhosib bod yn sicr taw gloch defnyddiwyd Pavlov wrth brofi’r syniad o gyflyru clasurol. Edrychodd Neurol ar ddogfennau ag argraffwyd yn ystod yr amser digwyddodd yr arbrawf, a daeth i ganlyniad roedd gloch yn bendant wedi cael ei ddefnyddio gan Pavlov ar adegau ond medru dweud yn sicr ei bod wedi cael ei ddefnyddio ar gyfer y syniad o gyflyru clasurol. 
Yn ol Siencyn (2008) roedd Pavlov, Watson a Skinner yn ceisio deall y syniad o ymddygiad dynol o fewn syniadau seicolegol cyflyru gweithredol. Datblygwyd syniad Pavlov gan Watson a Skinner yn ddiweddaraf. Credodd Watson, bod angen dysgu pethau mewn trefn benodol er mwyn sicrhau dysgu e.e. Dysgu tablau. Roedd Skinner yn arwain ysgol ymddygiadol ac yn ol (Siencyn, 2008, t. 117) credoir Skinner yn gryf bod “Ymateb neis i ymddygiad neis yn arwain at ymddygiad neis”. Dadlau Siencyn (2008) bod y syniad yma nawr wedi ei dyddio gan fod pobl yn fwy cymhleth na hynny, ond wedi eithrio mewn un ffordd sef bod athrawon, dal hyd heddiw, yn defnyddio strategaethau gwobrwyo er mae’n amlwg nad yw’r plant yn deall yn iawn beth wnaethant i ennill y wobr yn aml iawn.
Mae’r hyn y profir gan Pavlov yn awgrymu ein bod ein gallu newid ymddygiad plant, os ydynt yn cysylltu gwobr gydag ymddygiad penodol. Cefnogir hwn gan (Rose et al, 2016, t.97) sydd yn dweud “Common behaviour management strategies include the use of reward stickers and charts and time-out as a means of teaching young children how to behave.” Ychwanegir bod rhan fwyaf o strategaethau rheoli ymddygiad, yn enwedig gyda phlant ifanc, yn dibynnu ar newid ei ffordd o feddwl fel ei bod yn ymddwyn mewn ffordd benodol. Dadlau Rose (2016) er bod hwn wedi ei brofi i fod yn ffordd effeithiol o annog y plant i ymddwyn mewn ffordd benodol, nad ydy pob tro yn para amser. Mae’n awgrymu er bod yn ffordd bwerus o gael y plant i ymddwyn mewn ffordd benodol, mae plant yn dechrau dibynnu ar wobrau. Ychwanegodd (Rose et al, 2016, t.98) “Once the reward or fear has been removed, such children may not be able to self-regulate their behaviour.” Mae hwn felly yn cytuno gyda’r syniad uchod gan Siencyn (2008) bod y plant yn aml iawn ddim yn deall pam ydynt yn cael eu gwobrwyo. Roedd Bandura (1977) yn credu bod plant yn dysgu ymddwyn wrth yr hyn y modelwyd gan eraill. Eto yn cefnogi Rose (2016) nad ydy’r plant yn deall sut i ymddwyn, ond yn ymddwyn mewn ffordd benodol gan eu bod yn ymwybodol byddant yn cael eu gwobrwyo. Cytunwyd hwn hefyd gan Flanagan (2008) sydd yn awgrymu bod plant yn dysgu ymddygiad derbyniol wrth yr hyn y modelwyd gan eraill. Dywedir (Flanagan, 2008, t.50) “SLT (Social Learning Theory) is particularly important in explaining how children learn new behaviour. They imitate others, especially parents, and model their behaviour on what they see around them, such as through the media.”
Beirniadwyd y dull ymddygiadol gan Grottman et al (1997) o achos bod y syniad o wobrwyo yn ffocysu ar yr ymddygiad yn lle'r rhesymau dros yr ymddygiad. Cytunwyd hwn gan Ellis, a Tod (2009) sydd yn awgrymu bod strategaethau gwobrwyo yn colli ei lefel o effaith ar ol amser. Ychwanegir Cairns (2001) bod systemau gwobrwyo hefyd yn gallu cael effaith negyddol gan fod siawns gall plant ymddwyn yn adweithiol os nad ydynt yn ennill. Trafodwyd Cairns (2001) hefyd ei bod hi'n annhebygol iawn bod system gwobrwyo yn gweithio gyda phlant o anghenion arbennig gan nad oes ganddynt y gallu meddyliol i ddeall y cysyniad o wobrwyo ar gyfer ymddygiad penodol. Penderfynwyd felly ei bod hi’n debygol iawn, nad yw strategaeth gwobrwyo pob tro yn effeithiol, ond yn dibynnu ar yr amgylchedd dosbarth a’r plant o dan sylw. 
Yn ol Keenan (2002) gall theori Skinner dadlau ei bod y tebygrwydd o ymddygiad yn cael ei ailadrodd yn cynyddu gan atgyfnerthu’r ymddygiad gyda gwobr. Er bod yr arbrawf gan Skinner yn debyg iawn i’r hyn a’i profwyd gan Pavlov a Watson, mae’n debyg mi oedd Skinner yn edrych mwy ar y syniad o ‘operant conditioning’ yn lle ‘classical conditioning’. Awgrymir Aubrey a Riley (2019) bod syniadau Skinner o ‘operant conditioning’ yn rhesymol felly i gael ei ddefnyddio ar lawr y dosbarth, er mwyn siapio ymddygiad plant fel yr eisoes. Serch hynny, dadlau Nye (1979) nad ydy’r arbrawf yn un dibynadwy gan fod skinner wedi defnyddio anifeiliaid yn ei arbrawf yn lle plant neu bobl. Awgrymir Nya (1979) er bod cysylltiadau rhwng ymddygiad pobl ac anifeiliaid, mae pobl yn lot fwy rhesymegol nag yw anifeiliaid. 
Yn ol arbrawf Lepper et al (1973) dadleir gall gwobrwyo fod yn wrthgynhyrchiol. Yn ystod yr arbrawf, mi oedd hi’n weladwy bod y grŵp nad oedd wedi cael gwybod am ennill tystysgrif ar ol y dasg, yn fwy parod i gymryd rhan. Fel canlyniad, awgrymodd Lepper et al (1973) eu bod hi’n fwy buddiol i adael i blant datblygu syniadau ei hun ar gyfer rheolaeth fewnol. 
Arsylwir McLean (2009) bod llai o bwyslais ar deimladau'r plant wrth lwyddo gan eu bod yn canolbwyntio ar ennill gwobr yn lle'r teimlad o foddhad a balchder y neu waith a llwyddiannau. Ychwanegir Paton (2009) bod y syniad o wneud un rhywbeth yn gynhenid werth chweil wedi ei diflannu. Mae plant ond yn gweithio’n galed pan ydynt yn cael ei gwobrwyo. Awgrymir (Cowley, 2014, t.80) “Rewards should be used as a ‘strategy in a potential toolbox of techniques.’ Rewards help to encourage good behaviour and hard work, and can motivate students who lack intrinsic motivation to work hard.” Ychwanegir ei bod hi’n bwysig i’r plant deall pam yr ydynt yn ennill gwobr i sicrhau bod yr ymddygiad positif yn parhau. 
Yn ol Steer (2005) ers cael gwared â chosbau corfforaethol yn 1998, mae polisïau’r llywodraeth nawr yn awgrymu tyle ysgolion rhoi’r cyfleoedd i blant gwneud cynnydd a chael eu gwobrwyo. Ategir at hwn gan awgrymu tyle bod cydbwysedd priodol o wobrwyo a chosbau cael eu defnyddio er mwyn rheoli ymddygiad yn yr ystafell dosbarth. 
I grynhoi, er nad ydynt yn siŵr pa mor ddibynadwy mae’r syniad o gyflyru clasurol gan Pavlov, neu ‘operal conditioning’ gan Skinner, mae’n sicr ei bod wedi cael effaith ar y syniadau a strategaethau mae athrawon yn ei defnyddio ar gyfer rheoli’r amgylchedd dosbarth ac ymddygiad hyd heddiw. Cefnogir hwn gan (Aubrey a Riley, 2019, t.81) “It is perhaps the practical application of his operant conditioning theory which has allowed his work to remain at the forefront of the field, with rewards and sanctions being common strategies used in schools today, and while this does not strictly adhere to his theory its foundations can clearly be seen in his work”. Yn ystod y digwyddiad critigol o dan sylw, mi oedd hi’n weladwy bod y plant wedi ymateb yn bositif i’r syniad o ennill gwobr/sticer. Serch hynny, wrth ddarllen yn ddyfnach, mae’n amlwg nad ydy gwobrwyo pob tro yn effeithiol fel strategaeth ymddygiad gan fod y plant yn dechrau dibynnu ar yr hyn i ymddwyn mewn ffordd benodol. Nid yw’r strategaeth yma yn delio gyda’r ymddygiad gan nad ydynt yn ffocysu ar y rhesymau dros yr ymddygiad penodol. Er bod llawer o’r syniadau wedi cael ei dyddio, mae’n debyg bod y syniadau mwy cyfredol hefyd yn cytuno gyda’r rhain. 

6. Adfyfyrio / Gwerthuso a’r Camau Nesaf 

Yn ol (Siencyn, S.W, 2010, T.30) “Mae’r darpar-athro yn dysgu gwerthuso’r hyn a gyflawnwyd yn ei wers neu sesiwn, gan adfyfyrio ar yr hyn a addysgodd a’r hyn y mae’r plant wedi ei ddysgu, ac yna ymateb trwy addasu ei gynlluniau fel bo angen.”
 Trwy drafod ac ymchwilio ers arsylwi ar y digwyddiad critigol, teimlaf fy mod yn fwy parod i fyfyrio ar fy ngwersi, a safonnau ar lawr y dosbarth. Deallaf bwysigrwydd adfyfyrio i ddarparu addysgu effeithiol a’r fethodoleg sydd yn effeithiol i’w ddefnyddio. 
Yn ystod fy amser arsylwi, ges i gyfle i arsylwi ar nifer o ddosbarthiadau boed yn y cyfnod sylfaen ond hefyd yng nghyfnod allweddol 2. Teimlaf yn lwcus fy mod wedi cael y cyfle yma er mwyn weld nifer o strategaethau i arsylwi ar dri digwyddiad critigol penodol oedd o ddiddordeb imi i ystyried yn ystod fy mhrofiadau addysgu sydd o’m blaen. Fel canlyniad, rwyf wedi casglu llawer o syniadau a strategaethau fydd efallai o ddefnydd imi pan fyddaf yn arbrofi ar lawr y dosbarth. Gallaf ymgymryd mewn arbrofi gyda’r strategaethau yma er mwyn sicrhau fy mod yn parhau i ddatblygu yn brofessiynol gan sicrhau fy mod yn adfyfyrio yn effeithiol ar hyd y daith. Rwyf nawr yn deall sut i ddadansoddi a gwerthuso gwersi, rhaid meddwl am yr amgylchedd llawn e.e naws y dosbarth, amser y dydd ac ati wrth adfyfyrio ac mae hwn yn rhywbeth byddaf nawr yn hyderus yn wneud pan fyddaf angen. 
Teimlaf roedd y digwyddiad critigol ac yr hyn wnes i ganolbwyntio arno yn yr adolygiad llenyddiaeth yn rhoi mwy o gefndir imi am strategaethau sydd yn ddefnyddiol ar gyfer rheoli dosbarth. Rwyf nawr yn deall pam yr ydynt yn cael ei ddefnyddio ond hefyd y pryderon i ystyried wrth ddefnyddio’r strategaethau yma. 
Yn ol (Llywodraeth Cymru, 2018a, T.2) “Mae safonau proffesiynol yn disgrifio’r sgiliau, y wybodaeth a’r ymddygiad sy’n nodweddu ymarfer rhagorol ac yn cefnogi twf proffesiynol. Mae’r pum safon broffesiynol ar gyfer addysgu ac arweinyddiaeth yn canolbwyntio ar y pum elfen hanfodol o waith pob athro ac athrawes”. Ychwanegir Llywodraeth Cymru (2018b) mae addysgeg yn hollbwysig i addysgu llwyddiannus. Wrth ymchwilio’n ddyfnach a dod i adnabod gofynion y safonnau, rwyf yn medru cysylltu'r ymchwil yma gyda’r safon Addysgeg - Mireinio Addysgu sydd yn awgrymu'r canlynol: “Mae’r athro’n deall pwysigrwydd yr amgylchedd dysgu yn y gwaith o hyrwyddo arferion ac ymddygiadau dysgu cadarnhaol sy’n cyd-fynd a’r pedwar diben ac y mae dysgwyr yn eu deall yn y cyd-destun hwnnw.” 
Wrth imi symud yn ei blaen yn fy mlwyddyn fel darpar athrawes, teimlaf yn holl bwysig felly fy mod yn darparu rheolaeth dosbarth yn gryf o’r cychwyn i sicrhau amgylchedd addysgu cadarnhaol. Trwy’r hyn rwyf wedi ei darllen a dehongli, byddaf yn arbrofi gyda strategaethau gwahanol, gan gynnwys strategaeth gwobrwyo. Gan fy mod wedi lleoli yng nghyfnod allweddol 2 ar gyfer fy mhrofiad cyntaf, rwy’n deall mi fydd hi’n holl bwysig i ddarparu amgylchedd cadarnhaol er mwyn sicrhau dysgu ac addysgu safonol. Mi fydd hi felly yn holl bwysig fy mod yn adfyfyrio ar yr hyn rwyf yn ei dreialu wrth geisio defnyddio strategaethau rheolaeth dosbarth gwahanol gan nad wyf yn credu mi fydd defnyddio sticeri ym mlwyddyn 6 yn effeithiol. Byddaf yn treialu system arall o wobrwyo e.e. darparu tystysgrifau, pwyntiau grŵp ac yn y blaen er mwyn arbrofi gyda’r syniadau sydd wedi ei drafod yn ystod y traethawd.  




7. Casgliad

I grynhoi, teimlaf roedd y broses o arsylwi ar gyfer adnabod y camau nesaf yn fy nysgu ac addysgu yn un defnyddiol. Ges i brofiad o arsylwi amrywiaeth o ddosbarthiadau oedd yn defnyddio llawer o ddulliau gwahanol y hoffwn ymchwilio mewn iddynt yn y dyfodol. Mae rheolaeth dosbarth yn hanfodol ar gyfer dysgu ac addysgu llwyddiannus ac felly mae’r profiad o arsylwi hwn a darllen o amgylch y maes wedi fy ngalluogi i adnabod yr hyn mae’r arbenigwyr wedi eu darganfod sydd yn gweithio gyda thystiolaeth i’w gefnogi. Mae llawer o dystiolaeth i ddangos bod y fath yma o ymchwil, gan ddefnyddio llenyddiaeth er mwyn cefnogi strategaethau addysgu, yn un buthiol sydd wedi fy ngalluogi i ymgymryd mewn syniadau eraill. Teimlaf byddaf yn medru defnyddio'r hyn rwyf wedi ei ymchwilio i arbrofi gyda strategaethau o wobrwyo a rheolaeth dosbarth, ond hefyd i arbrofi gyda strategaethau fy hun gan gofio’r hyn rwyf wedi ei darganfod gan gynnal yr ymchwil hon.
 Rwyf wedi cael y cyfle i gysylltu’r digwyddiad o dan sylw i’r pedwar diben, un o’r safonau SAC a hefyd i adnabod y camau nesaf ar gyfer dysgu ac addysgu. Sylweddolaf gan fod gwobrwyo a rheoli dosbarth yn bwysig i’w hadnabod fel strategaeth eu defnyddiwyd hyd heddiw, mi oedd rhai o’r llenyddiaeth o dan sylw wedi ei dyddio ac felly mae’r eisoes yna ar gyfer mwy o ymchwil fwy diweddar. 
Fel canlyniad o’r ymchwil, rwyf yn adnabod ei bod hi’n bwysig i barhau i ddefnyddio’r fath hon o ymchwil yn ystod fy nyddiau cyntaf fel athrawes, ond hefyd trwy gydol fy ngyrfa er mwyn barhau i ddatblygu yn broffesiynol.











Atodiadau (cyfwerth â 1,000 o eiriau)
Atodiad 1: Nodiadau Maes
	Dyddiad ac amser, grŵp blwyddyn: 
22.9.21, Blwyddyn 1, 11:00-11:30 (Cyn Cinio) 

	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth
Sesiwn Mat, Athrawes yn cymryd sesiwn tric a chlic gyda’r dosbarth cyfan. Mi oedd yr athrawes yn adolygu llythrennau melyn yn y gyfres tric a chlic ac yna yn gofyn i blant unigol blendio geiriau CLLC gan ddefnyddio bysedd, a’r geiriau wedi ei ymddangos ar y sgrin. Mi oedd y plant wedi bod yn eistedd am amser weddol hir gan eu bod newydd gael sesiwn canu yn y neuadd. Roedd yn weladwy bod y plant yn aflonydd - cwestiynwyd os ydy amser y dydd wedi cael effaith ar hwn? Plant yn barod am ginio? Eisiau mynd i chwarae ac angen bwyd i ailegino.


	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)
Mi oedd rhan fwyaf o’r plant yn canolbwyntio ac yn gwrando wrth ymgymryd mewn sesiwn Tric a Chlic. Mi oedd yr athrawes yn defnyddio dulliau gwahanol er mwyn i’r plant blendio’r geiriau h.y. gwaith unigol, gwaith par, ail adrodd yr hyn y modelwyd gan yr athrawes. Roedd yn gofyn i’r plant blendio’r geiriau yn gyntaf, ac yna yn ei herio gan ofyn iddynt osod y llythrennau yn y lle cywir. Roedd yn ymweld bod grŵp o blant yn ffeindio hi’n anodd canolbwyntio yn ystod y sesiwn ac yn methu eistedd yn llonydd. Roedd hi hefyd yn ymweld nad oedd y plant yn gwrando ar yr athrawes ar adegau ond yn lle yn edrych o amgylch y dosbarth neu yn ceisio siarad â ffrind. Roedd gan yr athrawes siart gwobrwyo wrth ochr ei chadair. Esboniodd roedd y plant i gyd yn gychwyn ar yr haul ar ddechrau’r dydd a naill ai yn symud lawr i’r cwmwl glaw os oeddent yn derbyn rhybudd neu ar gyfer ymddygiad/ymdrech da roeddent yn symud i fyny i’r seren aur ac yn derbyn sticer. Wrth i’r athrawes sylweddoli bod rhai o’r plant yn aflonydd, rhoddodd un plentyn ar y seren aur a newidiodd naws yr amgylchedd ar unwaith. Mi oedd hi’n weladwy roedd y plant eisiau ennill sticer a symud i fyny ar y siart a wnaeth pob un ohonynt eistedd yn smart a chodi llaw er mwyn ceisio ateb. 



	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn

· Positive reinforcement 
· Plant eisiau canmoliaeth 
· Adeg y dydd – plant yn llwglyd? Wedi blindo?
· Systemau gwobrwyo ar gyfer rheoli amgylchedd dosbarth
· Ydy gwobrwyo yn effeithiol? 



	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)

Er roedd yr amgylchedd yn dawel, gyda phawb yn eistedd ar y mat. Credaf roedd adeg y dydd yn bendant wedi cael effaith ar yr hyn fe wnes i arsylwi. Roedd cyfarwyddiadau’r athrawes yn glir. Mi oedd hi’n canmol pob plentyn oedd yn ceisio ateb, eistedd yn smart, gweithio’n dda mewn grwp felly credaf yn gryf taw adeg y dydd oedd wedi effeithio ar ganolbwyntio’r plant. Mi oedd y plant hefyd wedi bod yn eistedd am sbel felly efallai roedd hynny hefyd wedi cael effaith. 


Atodiad 2: Nodiadau Maes
	Dyddiad ac amser, grŵp blwyddyn: 
23.9.21, Blwyddyn 5, 10-10:30 (Cyn Chwarae) 

	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth
Sesiwn iaith, plant yn ysgrifennu ffeil ffeithiau ar yr organnau. 
Mi oedd y plant yn gweithio’n annibynnol trwy gydol y sesiwn i orffen eu ffeiliau ffeithiau am yr organnau. Roedden nhw wedi bod yn adeiladu at hwn yn ystod sesiynau iaith yr wythnos. 


	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)

Mi oedd y plant yn gweithio’n ffantastig wrth ysgrifennu'r ffeiliau ffeithiau. Trwy gydol y sesiwn, os oedd plentyn yn gofyn cwestiwn i’r athrawes e.e. Beth yw swydd y galon? Roedd yr athrawes yn stopio’r plant ac yn gofyn a oedd unrhywun yn gallu helpu. Teimlaf roedd hwn yn ffordd dda o atgyfnerthu’r wybodaeth ac yn sicrhau ei bod yn cofio’r wybodaeth y dysgwyd hefyd. Roeddent hefyd yn helpu eu cyfoedion trwy wneud hwn. 
Ar ddiwedd y sesiwn, fe wnaeth yr athrawes cynnal cwis bach oedd yn atgyfnerthu'r cwestiynau/gwybodaeth a drafodwyd yn y ffeiliau ffeithiau. Roedd hwn yn ffordd dda o sicrhau bod gwybodaeth yn cael eu cofio. Gwybodaeth yn cael eu trosglwyddo o’r cof tymor byr i’r cof tymor hir?



	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn

· Trosglwyddo gwybodaeth o’r cof tymor byr i’r cof tymor hir
· Gwaith par 
· Gwaith grwp 
· Cymorth cyfoedion



	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)


Fe oedd hi’n weladwy trwy gydol y wers bod y plant yn gweithio’n galed ac yn mwynhau’r dasg. Roeddent yn barod i helpu ei gilydd. Er roedd hi bron yn amser chwarae, doedd hwn ddim yn ymweld i effeithio ar y plant o gwbl. Roeddent yn barod i ymateb ar lafar i’r cwestiynau cwis ac roedd canran mawr o’r dosbarth yn codi llaw i geisio ymateb. Roedd hi’n weladwy bod y plant wedi mwynhau’r sesiwn ac wedi cofio lot o’r wybodaeth yr oeddent wedi eu dysgu. 










Atodiad 3: Nodiadau Maes
	Dyddiad ac amser, grŵp blwyddyn: 
23.9.21, Blwyddyn 6, 9-9:30 

	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth

Arsylwyd dosbarth blwyddyn 6 yn ymgymryd mewn carosel mathemateg. Dim ond 9 o blant oedd yn y dosbarth gan fod lot o’r dosbarth naill ai yn hunan ynysu neu wedi brofi’n bositif am Covid. 


	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)

Yn ystod y sesiwn, esboniodd yr athrawes bod y plant yn cael pedwar tasg mathemateg i gyflawni mewn pythefnos o amgylch yr un thema. Y thema ar hyn o bryd yw lluosi. Mae un dasg yn para deuddydd gan fod yr athrawes wedi sylweddoli ar ddechrau’r flwyddyn os oeddent ond yn rhoi diwrnod i’r plant, doedden nhw ddim wir yn deall y dasg ac felly ddim yn cael ei herio ym mhellach. Trwy rhoi deuddydd, roedd yr athrawes medru sicrhau bod deall o amser gan y plant i ymarfer a deall y dasg, ond hefyd herio ei hunan. 
Yn ystod y sesiwn, mi oedd y plant ar yr ail ddiwrnod o’r dasg mi oeddent yn cyflawni. Mae’r tasgau yn cael ei gwahaniaethu gan ddechrau ar efrydd, arian, aur ac yna platinwm. Roedd y ferch hon wedi dechrau’r wers ar dasg arian ac erbyn y diwedd mi oedd hi’n cyflawni tasg platinwm! Mi oedd hi’n weladwy felly ei bod hi wedi cael yr amser i ddeall y dasg y diwrnod cyn, gan ymarfer gan ond cyflawni un her, ond ar yr ail ddiwrnod roedd yn medru herio ei hun a sicrhau dealltwriaeth gan gyflawni 3 tasg! Ar ddiwedd y dasg, mae’r athrawes yn gofyn i’r plant llenwi grid hunan asesu gan ddefnyddio coch, melyn neu wyrdd. Ffordd weladwy o sicrhau dealltwriaeth a’r hyn mae angen gweithio arno eto.


	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn

· Strategaethau hunan asesu
· Gwahaniaethu 
· Herio
· Camau nesaf yr addysgu



	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)

Mi oedd hi’n weladwy yn ystod y sesiwn bod y plant wedi dod i’r arfer a dilyn y ffordd yma ar gyfer eu sesiynau mathemateg. Roeddent yn hyderus yn mynd ati i gwblhau'r tasgau ac yn eisiau herio eu hunain yn fwy.









Atodiad 4: Y Pedwar Diben (Llywodraeth Cymru, 2015) 

